Vilkår for hvervet som ulønnet træner i FBI:

[§ 1 Aftaleperiode 2](#_Toc22663826)

[§ 2 Arbejdsopgaver og ansvarsområde 2](#_Toc22663827)

[§ 3 Arbejdssted 2](#_Toc22663828)

[§ 4 Arbejdstid 2](#_Toc22663829)

[§ 5 Ferie 2](#_Toc22663830)

[§ 8 Trænerens kompetence til at indgå aftaler med tredjemand 3](#_Toc22663831)

[§ 9 Sponsoraftaler, sportsbeklædning m.v. 3](#_Toc22663832)

[§ 10 Andre aftaler, Persondata, m.v. 4](#_Toc22663833)

[§ 11 FBI Alkoholpolitik 4](#_Toc22663834)

[§ 12 FBI’s SPORTSBEKLÆDNING 4](#_Toc22663835)

§ 1 Aftaleperiode

1. Træners funktionsperiode er \_\_Se underskrevet kontrakt punkt 1\_\_. Aftalen er således tidsbegrænset.
Dog med mulighed for en genforhandling af aftalen ved oprykning til Danmarksserien.
2. En eventuel genforhandling af aftalen skal påbegyndes senest 2 mdr. før udløb og være afsluttet senest den 1 mdr. før udløb.
3. Begge parter er forpligtet til at efterleve nærværende aftale samt tillæg til aftale. I modsat fald anses aftalen for bortfaldet.
4. Der er mellem træneren og FBI-bestyrelse aftalt et gensidigt opsigelsesvarsel på 3 mdr. I opsigelsesperioden udbetales der kun omkostnings- og kørselsgodtgørelse i det omfang det kan relateres direkte til de §2 aftalte arbejdsopgave og ansvarsområder. Der er ikke aftalt nogen form for kompensation, hvis samarbejdet stopper før de 3 måneders opsigelse.

# § 2 Arbejdsopgaver og ansvarsområde

Træneren skal træne og lede følgende hold: \_\_\_\_ Se underskrevet kontrakt punkt 2\_\_\_\_

+\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Træneren skal inden for de aftalte økonomiske rammer, og under ansvar over for bestyrelsen, forberede de i denne § nævnte hold bedst muligt til opgaverne.
2. Arbejdsopgaverne består bl.a. i,

• at forberede træningerne

• at lede og forestå træningen

• medvirke ved udtagelse af holdet til kamp

• løbende mandskabspleje af holdet

• løbende sparring med holdleder

1. Træneren må ikke uden FBI’s godkendelse træne andre klubbers hold i samme sportsgren.
2. Sikre at alle spillere som træner og spiller på holdet er medlem af FBI.

# § 3 Arbejdssted

Trænerens primære arbejdssted er FBI’s faste træningssted. Herudover skal træneren påregne også at skulle udføre en del af sit arbejde i forbindelse med kampe på udebane, stævner m.v.

# § 4 Arbejdstid

1. Trænerens arbejdstid er som udgangspunkt de faste træningstider, turneringskampe, stævner m.v. Derudover må træneren påregne hjemmearbejde i form af forberedelse til træning og kamp m.v.
2. De faste træningstider er \_\_\_\_Se underskrevet kontrakt punkt 3\_\_\_\_\_\_\_
3. Klubben er indstillet på at give træneren fri til at passe sit civile job, i det omfang det måtte være nødvendigt.

# § 5 Ferie

Afholdelse af ferie aftales løbende mellem FBI og træner.

§ **6 Skattefri godtgørelser**

1. Klubben godtgør trænerens kørselsudgifter til træning, kampe, stævner m.m.
2. Godtgørelsen udgør de af Ligningsrådet til enhver tid fastsatte takster for kørsel i egen bil.
3. I forbindelse med en-dags arrangementer uden overnatning, f.eks. kampe på udebane, stævner m.v., af mindst 5 timers varighed godtgør klubben trænerens merudgifter til fortæring med **0,00** kr. pr. gang.
4. I forbindelse med rejser med overnatning tilkommer der træneren skattefri rejsegodtgørelse (overnatning, fortæring m.v.) efter ligningslovens regler og de til enhver tid fastsatte satser for rejser i Danmark og udlandet.
5. Klubben godtgør træners udgifter til telefonsamtaler med **2.300,00** kr. pr. år.
6. Klubben udbetaler til dækning af udokumenterede udgifter til administration, f.eks. kontorartikler, porto og udgifter forbundet med møder, **1.400,00** kr. pr. år.
7. Til dækning af udokumenterede udgifter til køb, vask og vedligeholdelse af sportstøj, udbetales der **1.900,00** kr. pr. år.
8. Træneren skal i forbindelse med udbetaling af skattefri godtgørelser, udlæg m.v. fremlægge et specificeret regnskab – jf. FBI's skema vedr. Skattefri godtgørelser m.v. (se http://www.fbi-bold.dk).
9. De skattefri godtgørelser samt udlæg m.v., jvf. § 6 og 7, udbetales efter nærmere aftale mellem klubben og træneren.
10. De, i denne §, stk. 1-7, nævnte skattefri godtgørelser kan i aftaleperioden tilsammen højst udgøre
\_ Se underskrevet kontrakt punkt 4**\_,-** kr. pr. ½ år.
11. Den skattefri godtgørelse udbetales månedlig og det samlede halvårlige beløb skal godtgøres for hvert afviklet halvår. Beløbet udbetales ved aflevering af bilag for kørselsgodtgørelse.
12. I tilfælde af at træningen ikke kan gennemføres eller passes pga. enten restriktioner pålagt af myndighederne eller sygdom hos træneren eller ophør af samarbejdet vil omkostningsgodtgørelsesbeløbet blive reduceret med 1/26-del pr. uge som der ikke trænes i.

**§ 7 Udlæg efter regning m.v.**

1. Klubben refunderer/betaler, efter forudgående aftale, nødvendige udgifter til f.eks. rejser, rekvisitter, faglitteratur, tidsskrifter m.v.
2. De i § 6, stk. 2-7 nævnte skattefri godtgørelser kan, med klubbens godkendelse, refunderes som udlæg efter regning mod aflevering af originale bilag. I så fald kan der ikke samtidigt udbetales skattefri godtgørelser efter de faste ”standardsatser”.

# § 8 Trænerens kompetence til at indgå aftaler med tredjemand

Træneren kan ikke, uden bestyrelsens forudgående godkendelse, forpligte klubben økonomisk i forhold til tredjemand. Beløb større end kr. 5.000,- skal godkendes af 2 bestyrelsesmedlemmer.

# § 9 Sponsoraftaler, sportsbeklædning m.v.

1. Træneren er forpligtet til at bære den sportsbeklædning samt bruge det udstyr, som klubben stiller til rådighed.
2. FBI har indgået eksklusive aftale med SPORT DIRECT, FBI spillere og trænere forpligtiger sig i.d.f. kun at benytte denne aftale, samt acceptere at der altid trykkes ”FBI” samt "SPORT DIRECT" på jersey.
3. Træneren kan ikke indgå individuelle sponsoraftaler uden bestyrelsens godkendelse.
4. I.f.m. sponsorat indhentes godkendelse skriftligt, sendes til e-mail: fbi.06.06.1908@gmail.com.

Sponsoraftale samt fakturering varetages af FBI bestyrelse (Sponsoransvarlig samt Kasserer).

Indkøb varetages af FBI’s bestyrelse, træneren skriver til fbi.06.06.1908@gmail.com, hvis sportsbeklædning eller udstyr skal bestilles, evt. udlæg til materialer refunderes ikke.

# § 10 Andre aftaler, Persondata, m.v.

Træner skal oprettes i DBU kluboffice via [www.fbi-bold.dk](http://www.fbi-bold.dk) og acceptere DBU fodboldpas.

Medlemskab -> Indmeldelse -> vælg ”FBI TRÆNER/HOLDERLEDER”

Parternes samarbejde er alene reguleret af denne aftale.

# § 11 FBI Alkoholpolitik

FBI Ungdoms ledere, trænere og spillere (under 18 år) må ikke indtage alkohol før og under udførelse af træning og ved afvikling af kampe.

Når trænere og ledere i øvrigt optræder i FBI-regi, forventes det af dem, at de kun indtager alkohol i så begrænset mængde, at de til stadighed fuldt ud er i stand til at varetage det ansvar, der som ledere påhviler dem, og at de ikke bringer klubbens navn i miskredit.

Spillere og ledere under 18 år må ikke købe eller nyde alkohol i forbindelse med nogen aktiviteter i FBI-regi. Det gælder både til træning, ved hjemme- og udekampe samt ved andre arrangementer af enhver art arrangeret af klubben i klubbens faciliteter eller under fodboldrejser og ved deltagelse i stævner.

Ved særlige lejligheder og arrangementer må spillere med leders/træners udtrykkelige tilladelse og under leders/træners ansvar dog nyde alkohol i begrænset mængde. Lederen/træneren kan inddrage tilladelsen til spillere, som efter hans skøn ikke kan administrere denne frihed.

**For alle gælder, at medbragt øl og spiritus ikke må nydes i klubhuset, når kantinen er åben.**

# § 12 FBI’s SPORTSBEKLÆDNING

Sportsbeklædning skal som minimum dække en 2 årig periode.

FBI forventer at udleveret sportsbeklædning ved trænerens ophør returneres til FBI.

SPORT DIRECT:

FBI har indgået en gensidig forpligtende eksklusive aftale med SPORT DIRECT derfor skal alle varer på købes på [www.sport-direct.dk](http://www.sport-direct.dk) eller FBI’s sportsbeklædning bestilles ved at skrive e-mail til fbi.06.06.1908@gmail.com, husk at oplyse størrelse.

FBI Træner:
3-Mands (5-7 år):Sort polo.
5-Mands: (8-10 år):Sort t-shirt, shorts, strømper og trøje.
8-Mands: (11-13 år):Sort t-shirt, shorts, strømper, trøje og bukser.
11-Mands: (14-18år):Sort t-shirt, shorts, strømper, trøje og bukser samt jakke.